Donaubrücke Hainburg

Donaubrücke Hainburg (doslova "Hainburský dunajský most") je most cez rieku Dunaj v Rakúsku, v spolkovej krajine Dolné Rakúsko v meste Hainburg an der Donau, ktorý spája spája Hainburg a Engelhartstetten.

Je to cestný zavesený most s A-pylónom. Dokončený bol v roku 1972. Je to oceľový most, z ocele je mostovka, pylón aj závesné laná. Jeho rozpätia sú 138 m, 228 m a 60 m, výška pylónu 76,33 m, výška mostovky 3,5 m a jej šírka 13,4 m. Oceľovú konštrukciu vyrobila spoločnosť Waagner Biro AG.

Cez most vedie dvojpruhová cesta a po každej strane je chodník pre chodcov a cyklistov.

Externé odkazy 

Cestné mosty v Rakúsku
Zavesené mosty
Doprava v Dolnom Rakúsku
Stavby v Dolnom Rakúsku
Engelhartstetten
Mosty cez Dunaj